Sara Parikka
Sara Helena Parikka (o.s. Säkkinen, s. 5. maaliskuuta 1991 Espoo) on suomalainen näyttelijä. Hän on tullut tunnetuksi televisiosarjasta "Salatut elämät", jonka kuvauksissa hän aloitti loppuvuodesta 2007. Parikan roolihahmo Peppi Puolakka tuli ruutuun toukokuussa 2008. Jo vuotta aiemmin Parikka oli hakenut sarjaan Oona Kivirannan rooliin, jonka sai Sara Lohiniva.
Sara Lohiniva
Sara Annika Katariina Lohiniva (s. 1990 Rovaniemi) on suomalainen näyttelijä, joka on esiintynyt televisiosarjassa "Salatut elämät". Sarjassa hänet nähtiin syksystä 2007 kevääseen 2010 Laura Kivirannan ja Kari Taalasmaan teini-ikäisen tyttären Oona Kivirannan roolissa. Lohiniva esiintyi samassa roolissa myös joulukuussa 2012 ensi-iltaan tulleessa "Salattuihin elämiin" perustuvassa elokuvassa "Nightmare – painajainen merellä". Lohiniva on mukana myös vuonna 2014 kuvatussa jatko-osassa "Nightmare 2 – Painajainen jatkuu".